JayJayThrowThrow/commonwealth-wiki-mix huggingface dataset:
நாதநாமக்கிரியா

நாதநாமக்கிரியை இது 15வது மேளகர்த்தா இராகமாகிய, "அக்னி" என்றழைக்கப்படும் 3வது சக்கரத்தின் 3 வது மேளமாகிய மாயாமாளவகௌளையில் பிறக்கும் ஜன்னிய இராகம் ஆகும். கருணைச்சுவையை வெளிப்படுத்தும் இவ்விராகம் ஒரு துணை இராகம் (உபாங்க இராகம்) ஆகும். மாலையில் பாட உகந்த இந்த இராகமானது இசை நாடகங்களில் அதிகமாகப் பயன்படுத்தப்படும்.


* இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), சுத்த மத்திமம்(ம1), பஞ்சமம், சுத்த தைவதம் (த1), காகலி நிஷாதம் (நி3) ஆகிய சுரங்கள் வருகின்றன.
இதர அம்சங்கள்

* இது நிஷாதம் எல்லையாகக் கொண்ட ஒரு இராகம் அதாவது மந்தர ஸ்தாயி சுரங்கள் மட்டுமே வந்து மேல் ஸ்தாயி ஷட்ஜம் தொடாத இராகம்; இதனை நிஷாதாந்திய இராகம் என்றும் கூறுவர்.

* பண்டைத் தமிழிசையில் இவ்விராகத்திற்கு பெயர் பண் சீகாமரம். இந்தளம் என்றும் அழைக்கப்படுகிறது.

* மாயாமாளவகௌளை தோன்றுவதற்கு முன்பே இவ்விராகம் வழக்கத்தில் இருந்தது.

* சௌக கால பிரயோகங்கள் இவ்விராகத்தில் அதிகம் பயன்படுத்தப்படுகின்றன.

* பிரத்தியாகத கமகம் இந்த இராகத்தின் ஒரு சிறப்பு அம்சமாகும்.

* கிராமிய இசையிலிருந்து மரபு இசைக்கு வந்த இராகங்களில் இதுவும் ஒன்று. ஆனந்தக் களிப்பு என்ற வர்ண மெட்டு இவ்விராகத்தில் அமைந்ததாகும்.
உருப்படிகள்

# திவ்வியநாமக்கீர்த்தனை : "கருணாஜலதே" - ஆதி - தியாகராஜ சுவாமிகள்.
# திருப்புகழ் : "ஒருபதம் இருபதம்" - ஆதி - அருணகிரி நாதர்
# 23ஆம் அஷ்டபதி : "கிஸலய சயன" - ஆதி - ஜெயதேவர்
# பதம்: "பய்எத" - திரிபுடை - சேத்ரக்ஞர்
# கிருதி : "அனுமானே நீயே" - மிஸ்ரசாபு - அருணாசலக் கவிராயர்
# கிருதி : "சிவலோக நாதனை" - ரூபகம் - கோபாலகிருஷ்ண பாரதியார்.
# கிருதி : "நீலகண்டாய" - மிஸ்ரசாபு - முத்துசுவாமி தீட்சிதர்.
# கிருதி : "நினைப்பதெப்போது" - ஆதி - மாயூரம் வேதநாயகம் பிள்ளை.
# கிருதி : "நீயே துணையாகவே" - ஆதி - கவிகுஞ்சர பாரதியார்.
# கிருதி : "நினைப்பதெப்போது" - ஆதி - வேதநாயகம் பிள்ளை.
# கிருதி : "இந்தபராக" - ரூபகம் - ஆனை-ஐயா.
மேற்கோள்கள்


பகுப்பு:மாயாமாளவகௌளையின் ஜன்னிய இராகங்கள்
ஆஹிரி

ஆஹிரி இராகம் கருநாடக இசையில் பயன்படும் இராகங்களில் ஒன்றாகும். இது 14வது மேளகர்த்தா இராகமாகிய, "அக்னி" என்றழைக்கப்படும் 3வது சக்கரத்தின் 2 வது மேளமாகிய வகுளாபரணத்தில் பிறக்கும் ஜன்னிய இராகம் ஆகும். எப்போதும் பாடக் கூடிய இவ்விராகம் ஆரோகண-வக்ர சம்பூர்ண இராகம் ஆகும். இரவில் பாட ஏற்ற இவ்விராகம் பாஷாங்க இராகம் ஆகும். சோகச் சுவையை வெளிப்படுத்துகின்ற இராகம். "ஆஹிரியைக் காலையில் பாடினால் அன்னம் கிடைக்காது" என்பது ஒரு பழமொழி.
இலக்கணம்

* இந்த இராகத்தில் ஷட்ஜம், சுத்த ரிஷபம் (ரி1), சாதாரண காந்தாரம் (க2), அந்தர காந்தாரம் (க3), சுத்த மத்திமம் (ம1), பஞ்சமம், சுத்த தைவதம் (த1), சதுஸ்ருதி தைவதம் (த2), காகலி நிஷாதம் (நி3) ஆகிய சுரங்கள் வருகின்றன.
இதர அம்சங்கள்

* பண்டைத் தமிழிசையில் இந்த இராகத்திற்கு பண் பஞ்சமம் என்று பெயர்.
* சிலர் இவ்விராகம் 8வது மேளமாகிய தோடியின் ஜன்யம் என்றும், வேறு சிலர் 20வது மேளமாகிய நடபைரவியின் ஜன்யம் என்றும் எண்ணுகின்றார்கள். வகுளாபரணம், தோடி, நடபைரவி ஆகிய மூன்று மேளங்களிலும் தோன்றும் சுரங்கள் இவ்விராகத்தில் வருவதை கவனிக்கவும்.
* அந்தரகாந்தாரம் இந்த இராகத்திற்கு ஒரு முக்கியமான அம்சம் ஆகும். சுத்த ரிஷபம் கம்பித சுரமாகும்.
* இவ்விராகத்தில் சௌக கால பிரயோகங்கள் அதிகமாகப் பிரயோகிக்கப்படுகின்றன. பழமையான, முக்கிய இசை நூல்களில் இந்த இராகத்தின் பெயர் காணப்படுகின்றது.
* இந்த இராகத்தில் மூன்று அன்னிய சுரங்கள் வருகின்றன; பல நுட்ப சுருதிகள் தோன்றுகின்றன; ஆகையால் இது கவனமாகக் கையாளப்பட வேண்டிய இராகம் ஆகும்.
உருப்படிகள்
இவற்றையும் பார்க்கவும்

* ஜன்னிய இராகங்களின் பட்டியல் - அகரவரிசைப் பகுப்பு
மேற்கோள்கள்


பகுப்பு:வகுளாபரணத்தின் ஜன்னிய இராகங்கள்
லோறன்ஸ் லெசிக்

லோறன்ஸ் லெஸிக் (Lawrence Lessig, பி. ஜூன் 3, 1961) ஓர் அமெரிக்கக் கல்வியியலாளர். கிரியேட்டிவ் காமன்ஸ் இனைத் தாபித்தவர். இப்போது ஸ்டான்ஃபர்ட் சட்டக் கல்லூரியில் கற்பிக்கிறார்.
வெளி இணைப்புகள்

* உத்தியோக பூர்வ வலைத்தளம்
* இவரது code நூலின் இரண்டாம் பதிப்பு

பகுப்பு:கல்வியியலாளர்கள்
பகுப்பு:கட்டற்ற பண்பாட்டு இயக்க செயற்பாட்டாளர்கள்
பகுப்பு:காப்புரிமைக் கொள்கையாளர்
பகுப்பு:1961 பிறப்புகள்
பகுப்பு:வாழும் மக்கள்
திமிங்கலச் சுறா

திமிங்கலச் சுறா அல்லது அம்மணி உழுவை (Whale Shark)(Rhincodon typus) என்பது உலகில் உள்ள மீன்கள் யாவற்றினும் மிகப்பெரிய வகை மீன் ஆகும். இச் சுறாமீன் வெப்ப மண்டலக் கடல்களில் வாழ்கின்றன. நிலநடுக்கோட்டிலிருந்து சுமார் ±30° பகுதிகளில் வாழ்கின்றன. சுமார் 700 மீட்டர் ஆழத்தில் வாழ்கின்றன. இவை வாழும் கடற்பகுதிகளை படத்தில் காணலாம்.

இச் சுறா மீன்கள் சுமார் 18 மீட்டர் (60 அடிகள்) நீளமும் சுமார் 14 மெட்ரிக் டன் எடையும் கொண்டவை.
இவை தனியாகவே வாழ்கின்றன. ஒரு நாளைக்கு 2.6 டன் எடை உணவு உட்கொள்ளும்.

சுமார் 60 மில்லியன் ஆண்டுகளுக்கு முன்பே தோன்றிய மீன் இனம் என்பர்.
மேற்கோள்கள்

பகுப்பு:சுறாக்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:கடல்வாழ் உயிரினங்கள்
பின்யின்

பின்யின் (ஆங்கிலம்: Hanyu Pinyin) என்பது சீர்தரம் செய்யப்பட்ட மாண்டரின் சீன மொழியின் (Standard Mandarin Chinese) பலுக்கலை (சொல் ஒலிப்புகளை) ரோமன் எழுத்துக்களைக் கொண்டு எழுதும் முறையாகும் (Romanization). ரோமன் எழுத்துக்கள் சீன மொழியின் ஒலிப்புகளை தருவதற்காகப் பயன்படுகின்றதே தவிர, பின்யின் முறை சீனமொழியை ஆங்கிலப் படுத்துவதன்று.

பின்யின் முறையானது, ரோமன் எழுத்துக்களை அறிந்தவர்கள் சீன மொழியைக் கற்க உதவுகின்றது. பின்யின் என்னும் சொல்லில் உள்ள பின் என்னும் சொற்பகுதி எழுத்து என்பதனையும், யின் என்னும் சொற்பகுதி ஒலி என்பதனையும் குறிக்கும். பரவலாக அறியப்பட்ட சிறு மாறுபாடுடைய பின்யின் முறையை ஆன்யூ பின்யின் (Hanyu Pinyin (Hànyǔ Pīnyīn) என அழைக்கின்றனர்.

ஆன்யூ பின்யின் முறையினை சீனாவின் அரசு 1958-இல் ஏற்றுக் கொண்டு 1979-இல் பின்பற்றத் தொடங்கியது. இம்முறை அதற்கு முந்தைய ரோமன் எழுத்து முறைகளாகிய வேடு-கைல்ஸ் (Wade–Giles) முதலியவற்றை நீக்கி முன்வைக்கப்பட்டது. பின்யின் முறை சீர்தரத்திற்கான அனைத்துலக நிறுவனத்தின் (ஐஎஸ்ஓ ISO) ஏற்பும் பெற்றது (ISO-7098:1991). சிங்கப்பூர் அரசாலும் ஏற்றுக் கொள்ளப்பட்டது.ref name="ISO1982">
முதலெழுத்துக்கள்

கவனிக்க: கீழே தரப்படும் தகவல்கள் உறிதிப்படுத்தப்படவேண்டும்.
முடிவெழுத்துக்கள்
மேற்கோள்கள்


வெளி இணைப்புகள்

* Little Pinyin App 1.0 online
* New Edition Hanyu Pinyin Syllable Table
* http://www.csulb.edu/~txie/pcr/soundsys/introtopinyin.htm
* http://www.pinyin.info/
* Convert Chinese to Pinyin
* http://www.ctcfl.ox.ac.uk/Pinyin_Notes.htm#2.%20Consonants Centre for Teaching Chinese as a Foreign Language - CTCFL - Pinyin Pronunciation
* http://www.pinyinpractice.com/initials.htm பின்யின் பயிற்சி
* http://www.latrobe.edu.au/chinese/alphabet.htm
* http://www.pinyin.info/readings/zyg/what_pinyin_is_not.html The Three “NOTs” of Hanyu Pinyin


பகுப்பு:சீன மொழி
தமிழ்த் திரைப்படங்களின் பட்டியல், 1954

1954 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.

# அந்தநாள்
# அம்மையப்பன்
# இருளுக்குப் பின்
# இல்லற ஜோதி
# எதிர்பாராதது
# என் மகள்
# கல்யாணம் பண்ணியும் பிரம்மச்சாரி
# கற்கோட்டை
# கனவு
# குடும்பம்
# கூண்டுக்கிளி
# சந்திரஹாரம்
# சுகம் எங்கே
# சொர்க்க வாசல்
# துளி விசம்
# நண்பன்
# நல்லகாலம்
# பணம் படுத்தும் பாடு
# பத்மினி
# புதுயுகம்
# பெண்
# பொன்வயல்
# போன மச்சான் திரும்பி வந்தான்
# மதியும் மமதையும்
# மலைக்கள்ளன்
# மனோகரா
# மாங்கல்யம்
# ரத்த பாசம்
# ரத்தக்கண்ணீர்
# ராஜி என் கண்மணி
# விடுதலை
# விளையாட்டு பொம்மை
# வீரசுந்தரி
# வைரமாலை

----


பகுப்பு:தமிழ்த் திரைப்படங்களின் பட்டியல்கள்
தமிழ்த் திரைப்படங்களின் பட்டியல், 1955

1955 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.

#அனார்க்கலி
# ஆசை அண்ணா அருமை தம்பி
# உலகம் பலவிதம்
# எல்லாம் இன்பமயம்
# ஏழையின் ஆஸ்தி
# கள்வனின் காதலி
# கல்யாணம் செய்துக்கோ
# கணவனே கண் கண்ட தெய்வம்
# கதாநாயகி
# காதல் பரிசு
# காவேரி
# கிரகலட்சுமி
# குலோபகாவலி
# குணசுந்தரி
# கோமதியின் காதலன்
# கோடீஸ்வரன்
# செல்லப்பிள்ளை
# டவுன் பஸ்
# டாக்டர் சாவித்திரி
# நல்ல தங்கை
# நல்லவன்
# நம் குழந்தை
# நாட்டிய தாரா
# நீதிபதி
# பெண்ணரசி
# போர்ட்டர் கந்தன்
# மகேஸ்வரி
# மங்கையர் திலகம்
# மனோரதம்
# மாமன் மகள்
# மிஸ்ஸியம்மா
# முல்லைவனம்
# முதல் தேதி
# மேனகா
# மேதாவிகள்
# வள்ளியின் செல்வன்
# ஜெயகோபி
# ஜெயசிம்மன்
# ஜோதி

----


பகுப்பு:தமிழ்த் திரைப்படங்களின் பட்டியல்கள்
தமிழ்த் திரைப்படங்களின் பட்டியல், 1956

1956 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.

# அமரகீதம் - தெலுங்கு சிரஞ்சீவிலு (1956) திரைப்படத்தின் தமிழாக்கம்
# அமரதீபம்
# ஆசை
# ஒன்றே குலம்
# எது நிஜம்
# கண்ணின் மணிகள்
# காலம் மாறிப்போச்சு
# குடும்பவிளக்கு
# குலதெய்வம்
# கோகிலவாணி
# சதாரம்
# சந்தானம்
# சாந்த சக்குபாய் (1956 திரைப்படம்) 1955 கன்னட சாந்த சக்கு திரைப்படத்தின் தமிழாக்கம் https://en.wikipedia.org/wiki/Santha_Sakku
# தாய்க்குப்பின் தாரம்
# தெனாலிராமன்
# நல்ல வீடு
# நன்னம்பிக்கை
# நாகபஞ்சமி
# நானே ராஜா
# நான் பெற்ற செல்வம்
# படித்தபெண்
# பாசவலை
# பிரேம பாசம்
# பெண்ணின் பெருமை
# புண்ணியவதி (மலையாள மொழிமாற்று)
# மகாகவி காளிதாஸ் (கன்னட மொழிமாற்று)
# மதுரை வீரன்
# மந்திரவாதி
# மர்ம வீரன்
# மறுமலர்ச்சி
# மாதர் குல மாணிக்கம்
# மாயமோகினி (இந்தி ஹதீம் தாய் மொழிமாற்று)
# மூன்று பெண்கள்
# ரங்கூன் ராதா
# ரம்பையின் காதல்
# ராஜா ராணி
# வானரதம்
# வாழ்விலே ஒரு நாள்
# வெற்றி வீரன்
# வெறும் பேச்சு அல்ல

----


பகுப்பு:தமிழ்த் திரைப்படங்களின் பட்டியல்கள்
தமிழ்த் திரைப்படங்களின் பட்டியல், 1957

1957 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.

# அம்பிகாபதி
# அன்பே தெய்வம்
# அலாவுதீனும் அற்புத விளக்கும்
# ஆண்டி பெற்ற செல்வன்
# ஆரவல்லி
# இரு சகோதரிகள்
# எங்கள் வீட்டு மகாலட்சுமி
# எம். எல். ஏ. (மொழிமாற்றுப் படம்)
# கற்பின் ஜோதி
# கற்புக்கரசி
# சக்கரவர்த்தி திருமகள்
# சத்தியவான் சாவித்திரி
# சமய சஞ்சீவி
# சௌபாக்கியவதி
# தங்கமலை ரகசியம்
# நீலமலைத்திருடன்
# பக்த மார்க்கண்டேயா
# பத்தினி தெய்வம்
# பதியே தெய்வம் (மொழிமாற்றுப் படம்)
# பாக்யவதி
# புது வாழ்வு
# புதுமைப்பித்தன்
# புதையல்
# மகதலநாட்டு மேரி
# மக்களைப் பெற்ற மகராசி
# மணாளனே மங்கையின் பாக்கியம்
#மணமகன் தேவை
# மல்லிகா
# மகாதேவி
# மாயா பஜார்
# முதலாளி
# யார் பையன்
# ராஜ ராஜன்
# ராணி லலிதாங்கி
# வணங்காமுடி
மேற்கோள்கள்

பகுப்பு:தமிழ்த் திரைப்படங்களின் பட்டியல்கள்
தமிழ்த் திரைப்படங்களின் பட்டியல், 1958

1958 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.

# அன்பு எங்கே
# அன்னையின் ஆணை
# அதிசய திருடன்
# அரசாளப் பிறந்தவன்
# அவன் அமரன்
# ஆளைக் கண்டு மயங்காதே
# இல்லறமே நல்லறம்
# உத்தம புத்திரன்
# எங்கள் குடும்பம் பெரிசு
# கன்னியின் சபதம்
# கடன் வாங்கி கல்யாணம்
# காத்தவராயன்
# குடும்ப கௌரவம்
# சதி அனுசுயா
# சபாஷ் மீனா
# சம்பூர்ண ராமாயணம்
# சாரங்கதாரா
# செங்கோட்டை சிங்கம்
# செஞ்சுலட்சுமி
# திருமணம்
# திருடர்கள் ஜாக்கிரதை
# தேடிவந்த செல்வம்
# தை பிறந்தால் வழி பிறக்கும்
# நல்ல இடத்து சம்பந்தம்
# நாடோடி மன்னன்
# நான் வளர்த்த தங்கை
# நீலாவுக்கு நெறஞ்ச மனசு
# பக்த ராவணா
# பதிபக்தி
# பாட்டாளியின் சபதம்
# பானை பிடித்தவன் பாக்கியசாலி
# பிள்ளைக் கனியமுது
# பூலோக ரம்பை
# பெரிய கோவில்
# பெற்ற மகனை விற்ற அன்னை
# பொம்மை கல்யாணம்
# மணமாலை
# மனமுள்ள மறுதாரம்
# மாலையிட்ட மங்கை
# மாங்கல்ய பாக்கியம்
# மாய மனிதன்
# வஞ்சிக்கோட்டை வாலிபன்
# வீட்டுக்கு வந்த வரலட்சுமி
# வீர அமர்சிங்
# ஸ்ரீ ராம பக்த ஹனுமான்
# ஜிம்போ
மேற்கோள்கள்

பகுப்பு:தமிழ்த் திரைப்படங்களின் பட்டியல்கள்
மக்கின்டொஷ்

thumb|right|ஆரம்பநிலை மாக்கின்டோஷ்
.]]

மக்கின்டொஷ் (மக்கின்ரோஷ், மாக்கின்டோஷ், Macintosh) என்பது ஆப்பிள் நிறுவனத்தால் தயாரிக்கப்படும் ஓர் இலகு தனிநபர் கணினியாகும். 1979 - 1984 காலத்தில் உருவாக்கப்பட்ட இது முதன்முதலில் 1984 ஜனவரி 24 அன்று வெளியிடப்பட்டது. கட்டளை வரி இடைமுகத்திற்குப் பதிலாக வரைகலை பயனர் இடைமுகம் (GUI) மற்றும் சுட்டியினைப் பாவித்து வணிக ரீதியில் வெற்றிபெற்ற முதற் தனிநபர் கணினி இதுவாகும்.
வெளி இணைப்புகள்

* ஆப்பிள் நிறுவன வலைத்தளம்
மேற்கோள்கள்

பகுப்பு:கணினி வகைகள்
தனி மேசைக் கணினி

ஒரு கணினியின் விலை, அளவு, மற்றும் கணிமை வலு ஒரு தனியாளின் பயன்பாட்டுக்கு பொருத்தமாக இருக்கும் பொழுது அது தனியாள் கணினி எனப்படும். பொதுவாக அது மேசை மீது வைத்து பயன்படுத்தப்பட்டதால் தனியாள் மேசைக் கணினி என வழங்கப்பட்டது.

ஆங்கிலத்தில் personal desktop computer என்று சொல்லப்படுவதைத் தமிழில் தனி மேசைக் கணினி என்றழைக்கப்படுகிறது. தனியாள் கணினியென்று personal computer அழைக்கப்படுகிறது.
மேற்கோள்கள்

பகுப்பு:கணினி வகைகள்
பகுப்பு:அமெரிக்கக் கண்டுபிடிப்புகள்
எழுத்துரு

thumb|350px|தமிழ் எழுத்துருக்கள். முதல் வரி காம்போதி எனும் எழுத்துரு. இரண்டாவது வரி கீரவாணி எனும் எழுத்துரு. மூன்றாவது வரி கரஹரப்பிரியா என்னும் எழுத்துரு. ஆக்கியவர். முனைவர் விஜயகுமார்|alt=பிமா
எழுத்துரு என்பது ஒரு மொழியின் எழுத்துக்களின் வரிவடிவம் அல்லது வரிமுகம் ஆகும். அச்சுத் தொழிலிலும், தட்டச்சுப் பொறிகளிலும் பதிக்கப்படும் எழுத்து உருவங்களும், கணினியின் அச்சுப் பொறிகளின் வழி அச்சிட என சிறப்பாக மென்பொருள் வழி உருவாக்கப்படும் எழுத்து வரி வடிவுகளும் (எழுத்தின் வரிமுகங்களும்) எழுத்துரு எனப்படும். படத்தில் சில எழுத்துருக்கள் காட்டப்பட்டுள்ளன. கால மாற்றத்திற்கேற்ப கணினி மற்றும் அச்சுப் பயன்பாட்டுக்காக அனைத்து மொழி எழுத்துருகளும் மாற்றம் பெற்றுவருகின்றன.
மேலும் காண்க

* தமிழ் எழுத்துருக்களின் பட்டியல்
மேற்கோள்கள்

பகுப்பு:குறியேற்றம்
தட்டச்சுக் கருவி

thumb|250px|பொறிமுறைத் தட்டச்சுக் கருவியொன்று.

தட்டச்சுக் கருவி (typewriter) என்பது, பொறிமுறை (mechanical), மின்பொறிமுறை (electromechanical) அல்லது மின்னணுவியல் (electronic) கருவியாகும். இதிலுள்ள எழுத்துக்களுக்குரிய விசைகளை அழுத்தும்போது அக்கருவியில் பொருத்தப்படுகின்ற காகிதத்தின்மீது எழுத்துக்கள் பொறிக்கப்படுகின்றன.

20 ஆம் நூற்றாண்டின் பெரும் பகுதியில், அலுவலகங்களிலும், தொழில்முறை எழுத்தர்கள் மத்தியிலும், தட்டச்சுக் கருவி இன்றியமையாத ஒன்றாக விளங்கியது. 1980களை அண்டிக் கணினிகளும், அவற்றில் பயன்படுத்தப்படக்கூடிய சொல் தொகுப்பிகளும் அறிமுகப்படுத்தப்பட்டபோது தட்டச்சுக் கருவியினால் அச்சுப்பொறித்தல் செல்வாக்கிழந்தது. எனினும் இன்னும் பல வளர்ந்துவரும் நாடுகளில் தட்டச்சுக் கருவியின் பயன்பாடு குறிப்பிடத்தக்க அளவில் இருந்துவருகிறது.

பாதுகாப்பு ரகசியங்கள் கசிவதைத் தடுப்பதற்காக, பாதுகாப்பு விவகாரங்களுக்கு பொறுப்பான நிறுவனங்களில் பழைய தட்டச்சுக் கருவிகளையே பயன்படுத்த ரஷ்யா 2013 ஜூலை மாதம் முடிவெடுத்தது.

2006 ஆம் ஆண்டு நிலவரப்படி, சிமித்-கொரோனா, ஒலிவெட்டி, அட்லர்-ரோயல், பிரதர், நாகாஜிமா ஆகிய நிறுவனங்கள் தட்டச்சுக் கருவி உற்பத்தியில் ஈடுபட்டுள்ளன. கைமுறைத் (manual) தட்டச்சுக் கருவி உற்பத்தி செய்கின்ற ஒரே மேனாட்டு நிறுவனம் ஒலிவெட்டியாகும். ஏனைய தற்கால வகைகள் அனைத்தும் மின்னணுத் தட்டச்சுக் கருவிகளே.
மேற்கோள்கள்
இவற்றையும் பார்க்க

* டுவோரக் விசைப்பலகை
*விசைப்பலகை
* ஆர். முத்தையா

*
பகுப்பு:அலுவலகப் பயன்பாட்டுப் பொருட்கள்
பகுப்பு:கையாற்றல் கருவிகள்
பகுப்பு:இத்தாலியக் கண்டுபிடிப்புகள்
பகுப்பு:19-ஆம் நூற்றாண்டுக் கண்டுபிடிப்புகள்
வளையாபதி

தமிழில் ஐம்பெருங் காப்பியங்கள் என அழைக்கப்படும் ஐந்து நூல்களுள் ஒன்றாக விளங்குவது வளையாபதி. ஒன்பதாம் நூற்றாண்டைச் சேர்ந்ததாகக் கருதப்படும் இது சமண சமயம் சார்ந்த ஒரு நூல். இதனை எழுதியவர் யாரென்பதும் அறியப்படவில்லை. இந்நூல் தற்காலத்தில் முழுமையாகக் கிடைக்கவில்லை. இந்நூலுக்குரிய 72 பாடல்கள் மட்டுமே கண்டெடுக்கப்பட்டுப் பதிப்பிக்கப்பட்டுள்ளன. இக் காப்பியத்தின் கதைப் பொருள் பற்றி ஊகங்கள் நிலவினாலும், கிடைத்துள்ள பாடல்களைக் கொண்டு இக்காப்பியத்தின் கதை இன்னதுதான் எனக் கூறமுடியாதுள்ளது.

கிடைத்துள்ள பாடல்களைக் கொண்டு, இக்காப்பியம் இலக்கியச் சுவையும் பொருட் செறிவும் கொண்ட பாடல்களால் அமைந்தது என்பதைக் கூறமுடியும். திருக்குறள், குறுந்தொகை போன்ற சங்க இலக்கியங்களிலிருந்து, கருத்துகளை மட்டுமன்றிச் சொற்றொடர்களையும் கூட வளையாபதி ஆசிரியர் எடுத்துப் பயன்படுத்தியுள்ளமை கிடைக்கும் பாடல்களை அவதானிக்கும் போது தெரிகின்றது.
இவற்றையும் பார்க்கவும்

* தமிழ் இலக்கிய பட்டியல்
* தமிழ் இலக்கியம்
உசாத்துணைகள்k

* ஸ்ரீ சந்திரன். ஜெ, தமிழ் இலக்கிய வரலாறு, வர்த்தமானன் பதிப்பகம், சென்னை, பதினொன்றாம் பதிப்பு, 2004.
வெளியிணைப்புகள்

* மறைந்து போன தமிழ் நூல்கள் II, ஐம்பெருங் காப்பியங்களுள் நான்காவதான வளையாபதி


பகுப்பு: மறைந்த தமிழ் நூல்கள்
பகுப்பு:ஐம்பெருங் காப்பியங்கள்
பகுப்பு:சமணத் தமிழ் இலக்கியங்கள்
பகுப்பு:சமணம்
பகுப்பு:சைனம்
குண்டலகேசி

குண்டலகேசி (Kundalakesi) தமிழின் ஐம்பெரும் காப்பியங்களுள் ஒன்றாகக் கருதப்படுகின்ற நூல் ஆகும். இது ஒரு பௌத்தம் சார்ந்த நூலாகும். பல்வேறு தமிழ் நூல்களுக்கு உரை எழுதிய ஆசிரியர்கள் தங்கள் உரைகளிலே குண்டலகேசிப் பாடல்களை எடுத்தாண்டுள்ளார்கள். இந்நூலிலிருந்து கிடைத்துள்ள பாடல்கள் அனைத்தும் இவ்வாறு வேறு நூல்களிலிருந்து கிடைத்தவையே. பத்தொன்பது முழுமையான பாடல்கள் மட்டுமே இவ்வாறு கிடைத்துள்ளன. குண்டலகேசியை இயற்றியவர் நாதகுத்தனார். இவர் காலம் 10-ஆம் நூற்றாண்டு.

தன்னை கொல்ல முயன்ற கணவனைக் கொன்றுவிட்டுப் பிக்குணியாகி பௌத்த சமயத்தின் பெருமையைப் பரப்புவதில் ஈடுபட்ட குண்டலகேசி என்னும் வணிகர் குலப் பெண்ணொருத்தியின் கதையே இக் காப்பியத்தின் கருப்பொருளாகும்.
விளக்க உரை

குண்டலகேசி காப்பியத்திற்கு பெருமழைப் புலவர் பொ. வே. சோமசுந்தரனார் விளக்க உரை வழங்கியுள்ளார்.
இவற்றையும் பார்க்கவும்

* தமிழ் இலக்கிய பட்டியல்
* தமிழ் இலக்கியம்
* நீலகேசி
மேற்கோள்கள்


உசாத்துணைகள்

* ஸ்ரீ சந்திரன். ஜெ, தமிழ் இலக்கிய வரலாறு, வர்த்தமானன் பதிப்பகம், சென்னை, பதினொன்றாம் பதிப்பு, 2004.
வெளியிணைப்புகள்

* தமிழ் இயக்கம் தளத்தில் குண்டலகேசி
* குண்டலகேசி சில குறிப்புகள்
* http://www.projectmadurai.org/pm_etexts/utf8/pmuni0461.html


பகுப்பு:பௌத்த தமிழ் இலக்கியங்கள்
பகுப்பு:ஐம்பெருங் காப்பியங்கள்
பகுப்பு:தமிழர் இடையே பௌத்தம்
ஜெயதேவர்

ஜெயதேவர் (Jayadeva) (முழுப்பெயர் ஜெயதேவ கோஸ்வாமி) இந்திய வரலாற்றின் இணையற்ற கவிகளில் ஒருவர். சமஸ்கிருத மொழி வல்லுனர். பொ.ஊ. 12 ஆம் நூற்றாண்டில் வாழ்ந்த இவரது முக்கிய படைப்பானது, புகழ்பெற்ற கீத கோவிந்தம் என்னும் காவியம். இந்த கவிதைப் படைப்பானது, இந்து சமயக் கடவுளாக கண்ணன் மற்றும் ராதை க்கு இடைய இருந்த தெய்வீக காதலை, அற்புதமான வரிகளுடன், அழகான இசையுடன் விவரிக்கும். இந்திய பக்தி இயக்கத்தில் இவரது படைப்பு முக்கியமானன ஒன்றாக விளங்குகிறது.
வாழ்க்கை வரலாறு

1730இல் வரையப்பட்ட பசோலி ஓவியமொன்றில் ஜெயதேவரின் கீத கோவிந்தத்திலிருந்து ஒரு காட்சி.]]
செயதேவர் ஒடிசா மாநிலத்திலுள்ள குர்தா மாவட்டத்து பிராச்சி பள்ளத்தாக்கில் அமைந்துள்ள கெந்துளி சாசன் என்றவிடத்தில் பிறந்தார். இது புகழ்பெற்ற கோவில் நகரமான பூரிக்கு அண்மையில் உள்ளது. இவர் ஒடிசாவை கிழக்கு கங்கை பேரரசு ஆண்டு கொண்டிருந்தபோது பிறந்துள்ளார். சோடகங்க தேவர் மற்றும் அவரது மகன் இராகவா மன்னராக இருந்த காலங்களில் ஜெயதேவர் தமது படைப்புக்களை ஆக்கியிருக்க வேண்டும் என கோவில் கல்வெட்டுக்களிலிருந்து தெரிய வருகிறது.

கோவில் கல்வெட்டுக்களிலிருந்தே இவரது பெற்றோரின் பெயர்கள் போஜதேவன் என்றும் ரமாதேவி என்றும் தெரிய வருகின்றன.மேலும் இவர் தமது வடமொழிக் கல்வியை கூர்ம்பதாகை என்றவிடத்தில் கற்றதாகத் தெரிகிறது. இது தற்போதைய கோனரக்கிற்கு அருகே இருக்கலாம். இவர் பத்மாவதியை திருமணம் புரிந்துள்ளார். ஒடிசா கோவில்களில் தேவதாசி முறையை ஒழுங்குபடுத்திய ஜெயதேவர் கோவில் நடனக்கிழத்தியை மணம் புரிந்திருக்கலாம் என நம்பப்படுகிறது.
ஜெயதேவர் குறித்த வரலாற்றுச் செய்திகள்

இலிங்கராஜ் கோவில், மதுகேசுவர் கோவில் மற்றும் சிம்மாசலம் கோவில்களில் அண்மையில் கண்டறிந்த கல்வெட்டுக்களிலிருந்து முனைவர். சத்தியநாராயணன் ராஜகுரு ஜெயதேவரின் வாழ்க்கையைக் குறித்த சில புரிதல்களை வெளியிட்டுள்ளார். இவற்றில் ஜெயதேவர் கூர்மபதாகையில் ஆசிரியப்பணியாற்றியதைப் பகர்கின்றன. இவரும் அங்கேயே படித்திருக்கலாம்.இங்கு அவருக்கு கவிதை, இசை மற்றும் நடனத்தில் பயிற்சி ஏற்பட்டிருக்கலாம்.

ஒடிசாவிற்கு வெளியே ஜெயதேவரைக் குறித்த குறிப்புகள் பிருத்திவிராச் சௌகான் அரசவைக் கவிஞராக இருந்த சாந்த் பர்தாய் பாடல்களில் உள்ளன. இதற்கு அடுத்ததாக பொ.ஊ. 1201இல் ராசா சாரங்கதேவர் கல்வெட்டுக்களில் காணப்படுகின்றன. இவற்றிலிருந்து கீத கோவிந்தம் இயற்றப்பட்ட சிறிது காலத்திலேயே இந்தியா முழுமையும் பரவலாக அறியப்பட்டது என தெரிய வருகிறது. பூரியிலுள்ள ஜெகன்னாதர் கோயிலில் வழமையாக கீத கோவிந்த நிகழ்ச்சி நடைபெற்று வந்திருக்கலாம்.

மேலும் சில குறிப்புகள் ஒடிசா வைணவக் கவி மாதவ பட்நாயக்கின் நூலிலிருந்து பெறலாம். இவரது நூல் சைதன்யர் பூரி வந்தபோது கெந்துள் சாசன் சென்று ஜெயதேவரை வணங்கியதாகவும் கீத கோவிந்தத்திலிருந்து சில கீர்த்தனைகளைப் பாடியதாகவும் விவரிக்கிறது. இந்த நூலிலிருந்தே ஜெயதேவரின் பிறப்பிடம் கெந்துள் சாசன் என அறிகிறோம்.
வெளியிணைப்புகள்

*Sanskrit Scholars of Orissa (pdf)
*
*ஜெயதேவர் கதை - ஒலி வடிவம்


பகுப்பு:கருநாடக இசைக் கலைஞர்கள்
பகுப்பு:ஒடிசா கவிஞர்கள்
பகுப்பு:பக்தி இலக்கியம்
பகுப்பு:வைணவ அடியார்கள்
பகுப்பு:இந்து சமயப் பெரியார்கள்
பகுப்பு:பக்தி இயக்கம்
நீலகேசி

நீலகேசி என்பது ஐஞ்சிறு காப்பியங்கள் எனப்படும் ஐந்து தமிழ் இலக்கிய நூல்களுள் ஒன்றாகும். சமண சமய நூலான நீலகேசி ஒரு கதைப் பின்னணியில் சமணக் கொள்கைகளை விளக்குகின்றது. தமிழில் எழுதப்பட்ட முதலாவது தருக்க நூல் இதுவெனக் கூறப்படுகின்றது. பௌத்த சமயத்தின் பெருமை கூற எழுந்த காப்பியமான குண்டலகேசி எனும் நூலுக்கு மறுப்பாகவே நீலகேசி எழுதப்பட்டுள்ளது. எனினும் இதனை எழுதியவர் யார் எனத் தெரியவில்லை. இந்நூலுக்கு நீலகேசி திரட்டு என்ற பெயரும் காணப்படுகிறது.

இந்நூல் கடவுள் வாழ்த்து நீங்கலாக 10 சருக்கங்களை கொண்டது. இப்பதினொரு பகுதிகளிலும் மொத்தமாக 894 பாடல்கள் உள்ளன. இவையனைத்தும் விருத்தப்பாவினால் ஆனது. இப்பகுதிகளின் பெயர்களையும், அவற்றில் உள்ள பாடல்களின் எண்ணிக்கைகளையும் கீழுள்ள பட்டியலில் காணலாம்.

# கடவுள் வாழ்த்தும் பதிகமும் - 9 பாடல்கள்
# தரும உரை - 140 பாடல்கள்
# குண்டலகேசி வாதம் - 82 பாடல்கள்
# அர்க்க சந்திர வாதம் - 35 பாடல்கள்
# மொக்கல வாதம் - 193 பாடல்கள்
# புத்த வாதம் - 192 பாடல்கள்
# ஆசீவக வாதம் - 71 பாடல்கள்
# சாங்கிய வாதம் - 53 பாடல்கள்
# வைசேடிக வாதம் - 41 பாடல்கள்
# வேத வாதம் - 30 பாடல்கள்
# பூத வாதம் - 41 90பாடல்கள்
நீலகேசியின் காலம்

நீலகேசியின் காலம் பத்தாம் நூற்றாண்டின் முற்பகுதி என கணிக்கப்பட்டுள்ளது. ஆனால் நீலகேசியில் கி.பி. ஏழாம் நூற்றாண்டில் வாழ்ந்த தர்ம கீர்த்தி சிந்தனைகள் காணப்படுவதால் நீலகேசி கி.பி. ஏழாம் நூற்றாண்டில் தோன்றியது என லி. சிவகுமார் கருதுகின்றார்.
மேற்கோள்கள்
உசாத்துணைகள்

* ஸ்ரீ சந்திரன். ஜெ, தமிழ் இலக்கிய வரலாறு, வர்த்தமானன் பதிப்பகம், சென்னை, பதினொன்றாம் பதிப்பு, 2004.
இவற்றையும் பார்க்கவும்

* தமிழ் இலக்கிய பட்டியல்
* தமிழ் இலக்கியம்
* குண்டலகேசி
வெளியிணைப்புகள்

* நீலகேசி


பகுப்பு:சமணத் தமிழ் இலக்கியங்கள்
பகுப்பு:ஐஞ்சிறு காப்பியங்கள்
பகுப்பு:தமிழ் தருக்க நூல்கள்
பகுப்பு:மெய்யியல் தமிழ் நூல்கள்
பகுப்பு:சைனம்
பகுப்பு:சமணம்
பிபிசி தமிழோசை

right|thumb|பிபிசி சின்னம்
பிபிசி தமிழோசை என்பது பிபிசி உலக சேவை வானொலியின், தமிழ் சேவையாகும். இவ்வானொலி சேவையானது 1941 மே 3 ஆம் நாள் முதல் இயங்கி வருகின்றது. இவ்வானொலி நாள்தோறும் 30 நிமிடங்கள், தமிழ் மொழியில், உலகச் செய்திகளையும், வேறு பல நிகழ்ச்சிகளையும், வழங்கி வருகின்றது. இங்கு இந்திய, இலங்கைச் செய்திகளுக்கு முன்னுரிமை கொடுக்கப்படுவதோடு, செய்தியரங்கம் பகுதியில், அவை விரிவாக ஆராயப்படுகிறது. தென்னிந்தியாவிலும், இலங்கையிலும், இச்சேவை வானலைகளில் ஒலிபரப்பப்படுவதோடு, ஏனைய பிரதேசங்களில் இணைய தளத்திலும் பரப்பப்படுகிறது.



இந்நிகழ்ச்சிகளை இலங்கை ஒலிபரப்புக் கூட்டுத்தாபனம் தனது தேசிய சேவையில் மறு ஒலிபரப்பு செய்கிறது.
பவள விழா

2015 ஆம் ஆண்டு மே மாதம் 3 ஆம் திகதி அன்று, 74 ஆண்டுகளை நிறைவு செய்து, 75 ஆவது ஆண்டில் அடியெடுத்துவைத்த தமிழோசைக்கு பவளவிழா தொடங்கியது.
சிற்றலை ஒலிபரப்பு நிறுத்தம்

தமிழோசையின் சிற்றலை ஒலிபரப்பு, 2017 ஆம் ஆண்டு ஏப்ரல் மாதம் 30ஆம் தேதியோடு நிறுத்தப்படுகிறது. இந்தியாவிலும் இலங்கையிலும் தொலைக்காட்சி, இணையம் போன்ற ஊடகங்களின் தாக்கத்தால் ஆதரவு இழப்பு ஏற்பட்டுள்ளதாகவும் அதன் காரணமாக தமிழோசையின் ஒலிபரப்பு நிறுத்தப்படுவதாகவும் பிபிசி தெரிவித்தது.
பணியாற்றிய ஒலிபரப்பாளர்கள்

* சங்கர் சங்கரமூர்த்தி
* ஆனந்தி சூர்யப்பிரகாசம்
* ஏ. சி. தாசீசியஸ்
* விமல் சொக்கநாதன்
மேற்கோள்கள்
வெளி இணைப்புகள்

* பிபிசி தமிழ் வானொலிச் சேவை
* பிபிசி இணையத்தளம்

பகுப்பு:தமிழ் வானொலிகள்
பகுப்பு:பிபிசி தமிழோசை
பகுப்பு:பிரித்தானிய வானொலி நிலையங்கள்
மண்டபசாலை

மண்டபசாலை என்பது விருதுநகர் மாவட்டத்தின் அருப்புக்கோட்டையில் இருந்து இராமநாதபுரம் மாவட்டம் கமுதி, சாயல்குடிக்கு செல்லும் முக்கிய சாலையில் அமைந்துள்ளது.

இவ்வூரின் மக்கள்தொகை ஏறத்தாழ 1,300 பேர் ஆகும். ஏறத்தாழ 250 வீடுகளைக் கொண்ட இந்தக் கிராமத்தினுடைய முக்கிய தொழில் விவசாயம் ஆகும். பருத்தி, உளுந்து, நெல், பாசி, மொச்சை, கம்பு, சோளம் ஆகியவை முக்கிய விளைபொருள்களாகும். முக்கிய தொழில் விவசாயம் என்றாலும் இந்த கிராமத்தின் எழுத்தறிவு 75% ஆகும். பல பொறியாளர்கள், மருத்துவர்கள், ஆசிரியர்கள், இந்திய அரசுப்பணி அதிகாரிகளையும் தனது பங்காக அளித்துள்ளது இவ்வூர்.


பகுப்பு:தமிழக சிற்றூர்கள்
பகுப்பு:விருதுநகர் மாவட்டத்திலுள்ள கிராமங்கள்
காய்ச்சல்

ஒருவருக்கு நோய் உண்டாக்கும் நுண்ணுயிரிகளின் தொற்று ஏற்படும்போது உடல் வெப்பநிலை உயர்கின்றது. இது காய்ச்சல் (fever) எனப்படுகின்றது. மனிதனுடைய உடல் வெப்பநிலை பொதுவான 98.6 பாகை F. (37 பாகை C.) இலும் அதிகமாகும்போது, காய்ச்சல் இருப்பதாகக் கொள்ளப்படலாம் ஆயினும், 100.4 பாகை F. (38 பாகை C.) அளவுக்கு வெப்பநிலை உயரும்வரை ஒருவருக்குக் குறிப்பிடத்தக்க அளவில் காய்ச்சல் இருப்பதாகக் கருதப்படுவதில்லை.

காய்ச்சல் உடலின் இயற்கையான நோய் எதிர்ப்பு ஆயுதம் ஆகும். உடல் வெப்பநிலை உயர்வதனால், பல நோய் உருவாக்கும் நுண்ணுயிரிகள் அழிக்கப்படக்கூடிய சாத்தியம் இருப்பதாகக் கருதப்படுகின்றது. இதனால், வீரியம் குறைவான காய்ச்சல்களுக்கு, மருத்துவம் செய்யாது விட்டுவிடுவதும் உண்டு. எனினும், இத்தகைய காய்ச்சல்கள், வேறு பிரச்சினைகளுக்குரிய நோய்க்குறித் தொகுப்புகளுடன் (symptoms) சேர்ந்திருக்கவில்லை என்பதை உறுதிப்படுத்துவதற்காக மருத்துவரின் ஆலோசனை தேவைப்படுகின்றது. 100.4 பாகை F. வெப்பநிலைக்கு மேல் காய்ச்சல் ஏறும்போது விரும்பத்தகாத விளைவுகள் ஏற்படக்கூடிய சாத்தியங்கள் உண்டு. சன்னி, வலிப்பு முதலியவை ஏற்படக்கூடும். இத்தகைய காய்ச்சல்களுக்கு உடனடியான மருத்துவ உதவி தேவை.

காய்ச்சலைக் குறைப்பதற்குப் பயன்படும் மருந்துகள் காய்ச்சலடக்கிகள் எனப்படுகின்றன. பாராசித்தமோல், ஆஸ்பிரின் போன்றவை இவற்றுள் அடங்கும்.

காய்ச்சலைச் செயற்கையாக உண்டாக்குவதன் மூலம் நோய்களைத் தீர்க்கும் முறையும் ஒரு காலத்தில் பயன்படுத்தப்பட்டது. ஆஸ்திரியாவைச் சேர்ந்த மருத்துவரான ஜூலியஸ் வாக்னர் வொன் ஜோரெக் (Julius Wagner von Jauregg) (1857-1940) என்பவர் இந்த முறையை அறிமுகப்படுத்தினார். எனினும் தற்காலத்தில் இம்முறை பயன்படுத்தப்படுவதில்லை.

அதிக காய்ச்சல் இருந்து குணமாகிய நோயாளிகள் சிலருக்கு, இதனுடன் சம்பந்தப்படாத நோய்கள் சில தணிந்திருக்கவும், சில சமயம் முற்றாகவே குணமாகியும் இருப்பதாகக் கூறப்படுகிறது.
உசாத்துணைகள்

* மெடிசின்நெட்.கொம் (MedicineNet.com)


பகுப்பு:நோய்கள்